NaiveNeuron/SloPal huggingface dataset:
Galko, Ľubomír, poslanec NR SR (2012-12-17):
Ďakujem pekne. Vystúpenie kolegu Simona ma utvrdilo v tom, že bolo naprosto správne moje rozhodnutie, že som nehodnotil roky 2011 a obdobie 2012 až teda po ten apríl, keď strana Smer prevzala zodpovednosť nad vládnutím, zodpovednosť nad Slovenskou republikou. Mňa v tom vystúpení zaujala tá pasáž, kde kolega Simon vytiahol ten dokument, v ktorom sa píše, alebo v ktorom žiadala tá generálna riaditeľka sekcie o rozhodnutie pána ministra Jahnátka o tom, či v tej potravinovej pomoci pokračovať, alebo nie. Myslím si, že tento dokument len podčiarkuje a potvrdzuje to, čo som povedal pri svojom vystúpení ja. Ja pokladám za alibistické a absolútne nezmyselné, keď nám s prepáčením horí pri zadku a je potrebné rozhodnúť okamžite, odsúvať to rozhodnutie o niekoľko týždňov až mesiacov, potom s tým rozhodnutím ísť do vlády, vo vláde neuspieť, a práve tam sa stratili tie dôležité dva mesiace, o ktorých som hovoril aj v mojom vystúpení. Ďakujem pekne.
Blanár, Juraj, podpredseda NR SR (2022-05-03):
Pán poslanec Muňko s faktickou poznámkou.
Blanár, Juraj, podpredseda NR SR (2021-05-12):
Štyri faktické poznámky na vaše vystúpenie. Ako prvý, pán poslanec Marek Šefčík, nech sa páči.
Blanár, Juraj, podpredseda NR SR (2023-05-10):
Pán navrhovateľ Fecko, chcete reagovať na faktické poznámky? Takže teraz udeľujem slovo pánovi poslancovi Richardovi Takáčovi, ktorý vystúpi ako poverený člen poslaneckého klubu SMER – sociálna demokracia. Nech sa páči, pán poslanec Takáč. Po ňom sa pripraví pán poslanec Mičovský.
Droba, Juraj, poslanec NR SR (2013-05-24):
Pán kolega Matovič, ďakujem za vaše vystúpenie. Chcem pochváliť jednu vec a tá odznela ešte včera, keď ste hovorili o tzv. entrepreneurship alebo o predmete podnikanie, ja plne podporujem, by takýto predmet bol zavedený, aby sa vyučoval dokonca ako povinný predmet. Myslím si, že náš národ a náš štát veľmi neoplýva prírodným bohatstvom a jediné, ako sa môžeme stať konkurencieschopnými, je zlepšovať to, čo majú ľudia v hlavách, naučiť ich podnikať, naučiť ich starať sa samých o seba, aby neboli viazaní na tento štát. Zarazila ma však iná vec a tá odznela koncom vášho príhovoru. Chcem sa spýtať, ako ste mysleli to právo na prácu a či to pôjde ruka v ruke s trestami pre podnikateľov, ktorí nebudú zamestnávať napríklad ľudí, alebo ako chcete zaručiť, aby mladí ľudia po absolvovaní vysokej školy dostali právo na prácu? Ďakujem.
Mizík, Stanislav, poslanec NR SR (2021-11-11):
Ďakujem za slovo a ďakujem aj za faktické poznámky. Áno, Marian, ani mňa neliečili, vyliečil som sa sám. Sám som sa diagnostikoval antigénovým testom, keď mi prišlo zle. Nestál som ako krava, ako tu rehotajúci sa pán Žiak, ako krava v rade na bitúnku, sám som si zohnal antibiotiká, alternatívne liečivo a proti trombóze som bral trombex. Takže keby sa takto liečili ľudia v nemocniciach a nie doma pri čajíku a pri paralene, väčšina z tých ľudí mohla žiť. Ďakujem za slovo.
Kaliňák, Erik, poslanec NR SR (2024-02-08):
No ale to hovoril aj pán Hlina, reagujem na pána Hlinu, lebo aj on, aj všetci ostatní rozprávali o tom, ako sú tu ohrozené deti a ako dnes sa nebudú môcť nazvať. Všetci veľmi dobre viete, že premlčacia doba začína plynúť až po dovŕšení osemnástich rokov a všetci veľmi dobre viete, že ostáva pätnásť, pätnásť rokov to bude, ak náhodou neviete, § 87 ods. 5, je to jednoznačné. A, pán Pročko, vy, čo vás koaličná rada musela riešiť za tie všetky vaše obťažovania žien? Tu idete hovoriť o obťažovaní žien? Vy? Čo tam máte poslanca, ktorý tam týra ženy? (Potlesk.) Vy si to tu idete hovoriť? Čo ste mali pedofila na... (Prerušenie vystúpenia predsedajúcim.)
Taraba, Tomáš, poslanec NR SR (2020-05-13):
Štefan, táto vládna koalícia dokázala za dva mesiace de facto na kolená položiť slovenské hospodárstvo, a preto týchto útlocitných debát, kedy každý druhý príspevok je nejaké morálne ponaučenie, že akým spôsobom máme vystupovať, akých tém sa môžeme dotýkať, ako si čo máme predpripraviť, tak to len bude pribúdať, pretože nervozita v uliciach bude narastať. A ja som rád, že si sa nebál dotknúť agendy ochrany života, som totálne prekvapený z toho cynizmu, že niekto tu povie, že nie 13-tisíc detí sa zabíja, ale iba 7 150. To je neskutočný cynizmus. Ďakujem pekne.
Sloboda, Vladimír, poslanec NR SR (2019-01-30):
Vážené kolegyne, kolegovia, na rokovaní výboru pre verejnú správu a regionálny rozvoj sme sa venovali tomuto zákonu trochu bližšie, čo bolo celkom nezvyčajné vzhľadom na to, že výbor pre verejnú správu priamo nie často sa venuje Štátnemu fondu rozvoja bývania. Jednou z otázok, ktorú sme ale riešili, je dôvod, prečo plánujeme zmenou zákona podporiť iba rodiny s deťmi v mladých manželstvách. V dnešnej dobe riešiť, či rodina s deťmi žije v manželstve alebo v inom vzťahu, prípadne ide o samostatne žijúceho rodiča, je naozaj spiatočnícke, obzvlášť keď dôvodom na podporu práve rodín v mladých manželstvách je to, že sa ľahšie dokladuje a preukazuje. Ak má byť podporená rodina vďaka tomu, že má deti, nie je dôvod, aby sme jednu rodinu podporili a druhú nie, pričom rozdiel bude len v jednom dokumente. V ústave máme napísané, že deti narodené v manželstve i mimo neho majú rovnaké práva. Rovnako by sme mali zmýšľať aj pri podpore rodín s deťmi všetkých rovnako. Jedným z argumentov bolo, že nie je ako dokázať, že rodina žije spolu. Ako keby sobášny list bol takým dokladom. Ďalším z argumentov predloženého návrhu bolo, že pri prípadnom rozpade manželstva je jednoduchšie vysporiadať bezpodielové spoluvlastníctvo manželov, ako riešiť vysporiadanie majetku medzi dvoma nezosobášenými partnermi. Keby v tom bol problém, tak aj pri poskytovaní hypotekárnych úverov by banky asi mali problém. Realita je však taká, že bankám je to jedno a rovnako by to malo byť jedno aj štátu a rovnocenne podporiť všetky rodiny s deťmi, čo sa týka Štátneho fondu rozvoja bývania. Ďakujem pekne.
Muňko, Dušan, poslanec NR SR (2014-07-08):
Pán poslanec, piár dobrý, výsledok a prejav politickej strany, vieme, aký je. Prestaňte hovoriť už o tom, že čo sme chceli spraviť. Ten zákon je v podstate dobrý. Ten zákon aj tak by sa musel prijať, keď nie teraz, tak v roku 2016. Keď premiér povedal, že bude ústavný zákon, tak v druhom čítaní iste dôjde k pozmeňovaciemu pozmeňovacími návrhmi. To, aby to bola trojpätinová väčšina, proste musela rozhodovať o vode. Nebudem sa tu ďalej k tomu zmieňovať, pretože zbytočne by som zdržiaval čas.
Laurenčík, Milan, podpredseda NR SR (2020-12-01):
Pán poslanec Peter Kremský.
Pročko, Jozef, poslanec NR SR (2020-04-22):
Ďakujem pekne. Pán Pellegrini, táto koalícia vám teraz tak naložila a ja musím povedať, že vás chcem obhájiť. Naozaj obhájiť. Čo chcete, koalícia, od pána Pellegriniho, ktorý povedal, že táto republika potrebuje silného, silného premiéra? Prečo mu nakladáte, keď sám povedal kedysi, keby som mal tú moc, tak tu urobím harakiri? Pamätáte si tú fotografiu, keď mu Fico ukázal, kde je jeho miesto? Pamätáte si to? Čo chce on, aké harakiri robiť, keď mu Fico dovolil a kúpil mu taký malý mečík svietiaci, s ktorým sa mohol hrať? Prečo mu nakladáte, keď síce mohol sa fotiť na traktoríku, fotil sa v lietadielku, fotil sa v kroji s fujarkou? Ale čo mu nakladáte, keď chudák mal taký krátky, také krátko vodítko, že nemohol robiť nič okrem toho, že si zavesil závesy vo svojej kancelárii? Ja vás obhajujem a naozaj, pán Pellegrini, vy ste nemohli nič. Váš gazda vám to zakázal a prikazoval vám, čo máte robiť. Ja vás obhajujem a je mi vás ľúto. Ďakujem. (Potlesk.)
Pellegrini, Peter, podpredseda NR SR (2020-03-25):
Ďakujem pekne. Pán poslanec Dostál, vláda doteraz nevyhlásila núdzový stav na celé územie Slovenskej republiky, preto vláda nepovažuje situáciu momentálnu za kritickú. Pretože my sme boli pripravení v prípade ďalšej eskalácie vyhlásiť núdzový stav na celé územie Slovenskej republiky, nielen na zdravotníctvo, to slúži na niečo úplne iné. Čiže vláda nepovažuje situáciu za kritickú, preto neviem, prečo by teraz chcela zavádzať takéto opatrenia. Malo by to ísť krok po kroku a najprv by mala vláda vyhlásiť, že situácia je kritická a treba začať sledovať občanov. Prosím, nepoužívajte, že sa idú zbierať anonymizované údaje. Anonymizované údaje, to je fajn, to keby ste tak niekde na monitore videli bodečky, že sa takto hýbu. A ako potom nájdete toho človeka a ako zatelefonujete tým ostatným konkrétnym ľuďom, ak sú to anonymizované údaje? To budú údaje, kde viete presne zistiť, kto je kto, kto sa s kým stretol, ako sa volá, kde býva, aby ste mu tú správu mohli poslať. A, prosím vás pekne, vy ste niekedy, teda pán premiér bol na návšteve na Úrade verejného zdravotníctva, vy viete, koľko ľudí tam pracuje? Vy viete, ako títo ľudia ledva zvládajú vykonávať testy a vypisovať všetky tie nariadenia a tak ďalej? To kto tam bude robiť? A po ďalšie, sa pýtam a pani ministerka mi môže tiež odpovedať potom: bude môcť Úrad verejného zdravotníctva tieto údaje postúpiť na inú podriadenú organizáciu v rámci rezortu zdravotníctva, ktorý to bude spracovať? Ak to náhodou presuniete na centrum zdravotníckych informácií, neporušíme už zákon, pretože údaje môže spracovávať len Úrad verejného zdravotníctva a nijaká iná podriadená organizácia? A tá organizácia má dosť čo robiť sama so sebou, a nieto ešte analyzovať metadáta v objeme neviem koľko gigabajtov. To nie sú schopní tí ľudia spraviť. Tak som zvedavý, kto v skutočnosti ide sa tými dátami zaoberať, lebo Úrad verejného zdravotníctva, neexistuje, že to kapacitne môže zvládnuť. A prosím o odpoveď, že či ich môže alebo nemôže postúpiť inej organizácii, aby s tými dátami robila, alebo súkromnej firme na... (Prerušenie vystúpenia časomerom.)
Paška, Pavol, predseda NR SR (2012-07-02):
Vážené pani poslankyne, páni poslanci, budeme pokračovať po obedňajšej prestávke rokovaním o prerušenom bode. Pán poslanec Vašečka bol prihlásený písomne do rozpravy k návrhu pána poslanca Fronca. Poprosím ho, aby zaujal miesto navrhovateľa, pani poslankyňa Horváthová ako spravodajca. Máte slovo, pán poslanec.
Bugár, Béla, podpredseda NR SR (2016-09-14):
Ďalej v rozprave vystúpi pani poslankyňa Gaborčáková, pripraví sa pani poslankyňa Grausová. Nech sa páči, máte slovo.
Laššáková, Jana, podpredsedníčka NR SR (2012-10-25):
Pani poslankyňa ďakuje. Nechce položiť doplňujúcu otázku. Keďže boli zodpovedané všetky otázky, ktoré boli položené na členov vlády, končím tento bod programu a nasledujú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 20. septembra 2012, ktoré máte ako tlač 220. (Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 220.) Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 220 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram teda rozpravu k tomuto bodu programu. Písomne sa do rozpravy neprihlásil žiaden pán poslanec, preto sa pýtam, či sa hlási do rozpravy niekto ústne? Nikto sa nehlásil do rozpravy ani ústne. Vyhlasujem rozpravu za skončenú. Prerušujem rokovanie o tomto bode programu. Hlasovať o uznesení budeme v rámci ďalších hlasovaní. Otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Ja poprosím pánov ministrov, aby zostali, pretože je bod interpelácie. Písomne sa do bodu interpelácie prihlásili títo páni poslanci: pán poslanec Mičovský a pán poslanec Miroslav Beblavý. Nech sa páči, pán poslanec Mičovský, máte slovo.
Grendel, Gábor, podpredseda NR SR (2023-06-13):
Pán poslanec Dušan Jarjabek.
Hrnčiar, Andrej, podpredseda NR SR (2016-12-01):
Končím možnosť nahlásiť sa s faktickými poznámkami. Dve faktické poznámky. Nech sa páči, pán poslanec Budaj.
Halúz, Milan, poslanec NR SR (2014-11-08):
Ďakujem. Pán kolega, ja som vás pozorne počúval. V podstate ceny, raz tu hovoríme 500-tisíc rozdiel, raz milión, tu ste povedali, že v Čechách, že v tom Uherskom Brode, či Havlíčkov Brod, či kde to bolo, že išla až do milióna cena, a tu milión šesťsto, tak to potom nie je milión rozdiel. Ja som si našiel jednu tabuľku, jeden článok teraz na internete v rýchlosti, ja vám ho potom, môžeme si to prebehnúť. Tu je nákup cétečiek od roku 2007 v známych nemocniciach, napríklad Národný ústav srdcovocievnych chorôb v 2009. kúpil cétečko za 2,88 mil. eur bez DPH. Je to síce 320-ka, sú tu potom 128-ky, ceny 1,6 mil., 1,3 mil., 1,2, tu sú potom rozpísané v tom článku presne parametre, čo všetko sa porovnáva, čo všetko obsahujú tie stavebné prestavby, všade je to iné. Viete, ja rád reagujem na základe nejakých faktov. Keby bolo k dôvodovej správe priložené presne výberové konanie, presné podmienky, potom môžeme dve konkrétne veci porovnávať. Ja z tohto neviem porovnať, neviem sa vyjadriť. A premiér tak isto sa zachoval, prišiel, nepáčilo sa mu to, prišlo k podozreniu, vyvodil politickú zodpovednosť, prešetruje sa to celé, zistíme a budeme a potom budeme postupovať ďalej. Ale takto nevieme, ja neviem dneska povedať, že aká cena, čo, stačí servis, najdrahšia je lampa na tom cétečku, keď vám niekto poskytne 10-ročný servis a bude vám tú lampu vymieňať, to je všetko veľmi ťažko takto hodnotiť, keď to nevieme. Takže toľko k tej cene, ja vám to tu potom ukážem.
Petrák, Ľubomír, poslanec NR SR (2017-05-12):
Ďakujem pekne za slovo aj za zatiaľ faktické pripomienky, ktoré, teda vystúpenie pána kolegu Sopku. Otázka počtu členov je riešiteľným problémom a vieme sa k nemu vrátiť. Tá naša úvaha vychádzala z toho, že priemerná veľkosť školy na Slovensku je okolo 200 žiakov. Ak zoberieme, že z 200 žiakov má sedieť v školskej rade 9 členov, čiže to je koľko, 5 %? Päť percent žiakov sa mi nezdá málo, aby bolo členmi školskej rady. A nemôžeme to vytvárať nejakým širším spôsobom. Štatúty majú právo si to potom definovať aj nejaké nižšie štruktúry, nižšiu hierarchiu, ale orgán, ktorý bude rokovať s vedením školy, s riaditeľom, so zástupcami, s pedagogickým zborom, asi by nemal byť nejaký masový orgán. Ale všetkým debatám, ktoré budú konštruktívne, som, samozrejme, otvorený. Ja osobne si myslím, že pokiaľ ide o obsah návrhu, je diametrálne odlišný, ako bol predložený pánom poslancom Žarnayom. Inak to poviem. Ak by bolo naším cieľom vykradnúť tento návrh a predložiť ho akože, aby neprešiel opozičný návrh, ale náš návrh, tak sa stotožním s tým, čo bolo povedané, ale v tomto prípade si myslím, že tu je úplne iný návrh, ktorý úplne inak definuje tieto vzťahy. A myslím si, že je potrebné začať tú debatu absolútne nanovo od nulového bodu, aby sme sa dopracovali k veciam, ktoré v tomto prípade ja vnímam ako vysoko apolitické, sú vecné a ako povedal pán kolega Sopko, cieľom je prejaviť záujem mladej generácie, aby už od pôsobenia na základnej škole cez strednú školu chytali veci do svojich rúk, teda aby získavali záujem o verejný život.
Kollár, Boris, predseda NR SR (2021-11-30):
Ďakujem. Pýtam sa, či sa chce niekto do rozpravy prihlásiť ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľ? Nie? Ďakujem pekne. Žiada si záverečné slovo spoločná spravodajkyňa? (Reakcia spravodajkyne: „Ohlásim hlasovanie.“ ) Áno, nech sa páči. Súčasne vás požiadam, aby ste ohlásili termín hlasovania o tomto návrhu zákona.
Laššáková, Jana, podpredsedníčka NR SR (2013-11-26):
S reakciou chcete? Ale musíte sa prihlásiť. Nech sa páči, pán poslanec.
Gažovičová, Tina, poslankyňa NR SR (2024-01-11):
Ďakujem za slovo a ďakujem kolegyni Kosovej. Som veľmi rada, že som si mohla vypočuť obe časti tvojho prejavu. Viem, že aj, aj včera ma veľmi, som, ma veľmi nadchol a aj som rada, že tento, tento silný záver som si vypočula. Viem, že si včera hovorila o, o tom, čo ja nazvem prioritizácia, už neviem, akými slovami si to ty včera opísala, že koľko a veľmi silne si hovorila o tom, koľkým vážnym problémom naša krajina čelí a naozaj je udivujúce, že táto vláda si necelé tri mesiace po svojom vymenovaní, zvolila práve zmenu trestného práva ako jednu z tých svojich priorít a dokonca v skrátenom legislatívnom konaní. A tu mi nedá sa s vami nepodeliť o najčerstvejší zážitok z dnešného rána, kde sme na výbore pre verejnú správu veľmi intenzívnu rozpravu mali o dodržiavaní rokovacieho poriadku výboru, ale celý ten konflikt vznikol kvôli tomu, že v prvom kroku táto vláda nedodržiava zákon, ktorý sa volá rokovací poriadok Národnej rady a opakovane do skrátených legislatívnych konaní predkladá zákony, ktoré jednoducho nespĺňajú tie zákonné podmienky na to. Toto ani ten Trestný zákon ani kompetenčný zákon nie sú zákony, ktoré tu zachraňujú ľudské práva, ani nezachraňujú nejaké hospodárske prípadné straty, ani nám nevytvárajú bezpečnejšie prostredie, teda nám ako republike. Trestný zákon vytvára bezpečnejšie prostredie pre tých pár ľudí, ktorých sa to týka a ktorým sa tým znížia, znížia tresty. A znovu len môžem zopakovať, že je naozaj škoda, že zrovna toto je priorita tej tzv. prosociálnej vlády. Ďakujem.
Bugár, Béla, podpredseda NR SR (2017-01-31):
Pán poslanec Marian Kotleba.
M. Číž, podpredseda NR SR: (2007-05-09):
Vážené kolegyne, kolegovia, to bol posledný rečník prihlásený do rozpravy. Dovoľte mi teda vyhlásiť všeobecnú rozpravu za skončenú. Pýtam sa, či chce v rozprave zaujať stanovisko navrhovateľ? Nech sa páči, pán podpredseda vlády.
Sulík, Richard, predseda NR SR (2011-06-28):
Vážené panie poslankyne, vážení páni poslanci, poprosím vás dostaviť sa do rokovacej miestnosti, čoskoro začne 20. schôdza Národnej rady. (Pauza.) Vážené panie poslankyne, vážení páni poslanci, otváram rokovanie 20. schôdze Národnej rady. Na úvod schôdze zistím prítomnosť poslancov a prosím poslancov, aby sa prezentovali. (Prezentácia.) Prítomných je 106 poslancov. Národná rada je schopná sa uznášať a môžeme pokračovať v rokovaní. Na 20. schôdzi Národnej rady budú overovateľmi Péter Vörös a Anna Vitteková. Náhradníkmi budú poslanci Ivan Harman a Ľubica Rošková. Na dnešnom rokovacom dni o ospravedlnenie nepožiadal žiaden poslanec. Návrh programu schôdze vám bol rozdaný. Chcem uviesť, že na konci návrhu programu sa uvádzajú materiály, ktorých prerokovanie je navrhnuté na konkrétny termín. Mnohé z týchto návrhov sú správy a materiály príslušných inštitúcií predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby materiály mohli uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas vyslovili schválením programu ako celku, pokiaľ nikto nepredloží iný návrh. Teraz pristúpime k schvaľovaniu návrhu programu . Pýtam sa, či má niekto z vás návrh na zmenu alebo doplnenie programu. Dvaja poslanci. Nech sa páči, pán podpredseda Fico.
Mizík, Stanislav, poslanec NR SR (2018-09-17):
Ďakujem za slovo. Pán Dostál, mimoriadne nebudem ironický k vašej osobe, budem vecný. Nechápem niečo. Evidentne nechápem, že obhajca islamu de facto je za tento zákon. Islam vraždí LGTB. Vy ste sa ho zastával a zastávate sa aj tohoto zákona v prospech LGTB. Chápem jadrovú fúziu, chápem aj procesy v CERN-e, ale vás nechápem, tento antipólový postoj.
Ďuriš Nicholsonová, Lucia, podpredsedníčka NR SR (2018-10-24):
Ďakujem vám veľmi pekne. Otváram všeobecnú rozpravu. Písomne sa prihlásili pán poslanec Kresák, pani poslankyňa Remišová za kluby a ako jednotlivec sa prihlásil pán poslanec Madej. Takže to sú písomne prihlásení poslanci do rozpravy. Nech sa páči, pán poslanec Kresák.
Kamenický, Ladislav, poslanec NR SR (2022-04-28):
Ďakujem pekne. Pán podpredseda Blanár, to, čo si hovoril, je zjavným cieľom toho, čo sa deje v Národnej rade Slovenskej republiky, a to je zavrieť najsilnejších kritikov tejto vlády do väzby a dostať ich tak na tak dlho, aby nevedeli ovplyvniť ďalšie parlamentné voľby. Viete, sú tu prípady a to spomínal, myslím, Robert Fico v svojej rozprave, pána Kajetána Kičuru, ktorého tam držali 18 mesiacov, doteraz nebol, nebol obžalovaný a sa... a v podstate sa tá väzba naťahovala. Samozrejme, však vy, vaším cieľom je dostať Roberta Kaliňáka do väzby, Roberta Fica do väzby, potom si zaobstarať zopár kajúcnikov, ak tí, čo máte, vám nestačia, tak nejakých ešte pritlačíte a pohrozíte im 15-20 ročným trestom a na základe toho vygenerujete nové dôkazy a budete vyšetrovať a vyšetrovať a bude stále dôvod na to, aby Robert Fico a Robert Kaliňák sa z tej väzby nikdy nedostali. A ďalším dôvodom bude, samozrejme, aby ste umlčali ešte všetkých nás ostatných. Pôjdu ďalší, lebo to, čo sa tu deje, to je koniec demokracie, to je rozklad vôbec nielen právneho štátu, ale štátnosti na Slovensku. Áno, sú to politické procesy, čo sa tu deje, podobné tým v 50. rokoch. Máte všetci krvavé oči. Ste inkvizícia a z parlamentnej demokracie robíte parlamentnú tyraniu. Vy chcete všetkých nás pozatvárať, aby ste nakoniec mohli si držať moc ďalších... ďalšie 4 roky a aby ste tu mohli týrať ľudí na Slovensku. To, čo už tu viackrát zaznelo, 88 % ľudí na Slovensku neznáša Igora Matoviča. Igor Matovič to je hlava tej hydry, ktorá nás tu všetkých ničí. A asistujú mu sluhovia ako Mikulec, Lipšic a ostatní.
Mikloško, Jozef, poslanec NR SR (2015-02-10):
Ja som sa dostal nejako rýchlo do poradia, ale chcem povedať, že trocha som prekvapený záverom, keď pán poslanec povedal ako ľavičiar, že vidí riešenie krízy v raste, proste v konzume, v otáčaní peňazí. Ja myslím, že práve skôr v šetrení, nie v živote na dlh, nad pomery, v zmene finančného systému a tak ďalej. Som prekvapený týmto jeho tvrdením. Ďalej som prekvapený aj troška, vlastne ani nie som  prekvapený, že chváli pána Eda Chmelára, ktorý povedal iste aj všeličo dobré, ale nielen dobré. Čiže je on príliš extrém doľava, je príliš jednostranný a konfliktný. Jeho by som za vzor tu nedával, no. Pánovi ministrovi letí za chvíľu lietadlo, tak musím to zrýchliť. Voľakedy za Leonida Iljiča Brežneva sa hovorilo toto: ni šag bez paderžky, ni slovo bez bumážky. Neviem, či rozumiete, čo to povedal pán Brežnev? Ale nie je to o tebe, lebo ty si tentokrát hovoril bez bumážky. A mne sa zdá, že tentokrát si hovoril celkom k veci, necitoval si ani klasikov, ani Marxa, ani Engelsa, kupodivu, a s tvojimi slovami možno v mnohom súhlasiť. Ja trocha tebe alebo európskemu výboru vyčítam, lebo ty si jeho predsedom, že by mohol podstatne viac vytvoriť priestor pre takéto debaty. Zahraničný výbor toto robil, neviem, či to teraz robí, ale napríklad o Ukrajine sme mali v kinosále krásnu debatu, kde bol aj premiér, aj minister zahraničia, mnohí iní ľudia. Čiže eurovýbor sa mi zdá podstatnejší, omnoho viac ako zahraničný a teda ten by sa mal viac vyjadrovať k tejto téme, aj nejakými uzneseniami k rôznym zahraničným politickým problémom, čo v parlamente sa nerobí už tri roky, a myslím, že to je vážna chyba. Ďakujem.
Hrnčiar, Andrej, podpredseda NR SR (2017-04-06):
Poprosím, poprosím naozaj o striktné dodržiavanie rokovacieho poriadku a všetkých, ktorí vystupujú faktickými, s faktickými poznámkami, aby reagovali na predrečníka, a nie na človeka, ktorý predtým hovoril faktickú poznámku. Nech sa páči, pán poslanec Dostál.
Gašpar, Tibor, poslanec NR SR (2024-02-08):
Budeme hlasovať o bode 349 druhého pozmeňujúceho návrhu poslanca Galka.
Náhlik, Peter, poslanec NR SR (2019-11-28):
Ďakujem pekne. Kolegyne, kolegovia, prosím, dovoľte mi ako určenému spravodajcovi výboru predniesť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Jána Senka a Dušana Jarjabka na vydanie zákona, ktorým sa mení a dopĺňa zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov (tlač 1676a), v druhom čítaní. Výbor Národnej rady Slovenskej republiky pre kultúru a médiá ako gestorský výbor podáva Národnej rade spoločnú správu výborov. Národná rada Slovenskej republiky uznesením č. 2164 z 18. októbra 2019 pridelila návrh poslancov Národnej rady na prerokovanie týmto výborom: ústavnoprávnemu výboru, výboru pre financie a rozpočet a výboru pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Návrh poslancov Národnej rady Slovenskej republiky Jána Senka a Dušana Jarjabka výbory prerokovali a odporučili schváliť: ústavnoprávny výbor uznesením č. 788 z 19. novembra 2019 so zmenami a doplnkami, výbor pre financie a rozpočet uznesením č. 511 z 19. novembra 2019 s pozmeňujúcimi a doplňujúcimi návrhmi a výbor pre kultúru a médiá uznesením č. 195 z 21. novembra 2019 s pozmeňujúcimi a doplňujúcimi návrhmi. Gestorský výbor na základe stanovísk výborov vyjadrených v ich uzneseniach a stanoviskách poslancov odporúča Národnej rade uvedený návrh zákona v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať spoločne o bodoch 1 až 3 s odporúčaním schváliť. Spoločná správa výborov bola schválená uznesením výboru pre kultúru a médiá č. 197 z 26. novembra 2019. Gestorský výbor ma určil za spoločného spravodajcu výborov a poveril ma, aby som predniesol spoločnú správu o výsledku prerokovania predmetného návrhu zákona na schôdzi Národnej rady. Pán predsedajúci, skončil som. Otvorte, prosím, rozpravu.
Figeľ, Ján, podpredseda NR SR (2013-10-17):
S reakciou na vystúpenie pána poslanca Zajaca jedna faktická poznámka. Nech sa páči, Dušan Bublavý.
B. Bugár, podpredseda NR SR: (2006-04-20):
(Hlasovanie.) Prítomných 116, za 116. Návrh sme schválili Sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Nech sa páči, záverečné hlasovanie. Ľ. Lintner, poslanec: Pán predsedajúci, dajte hlasovať o návrhu uznesenia, ktorý schvaľuje príslušný návrh zákona o informačných systémoch verejnej správy s pozmeňujúcimi a doplňujúcimi návrhmi, tak ako boli schválené.
Laššáková, Jana, podpredsedníčka NR SR (2015-11-25):
Pani spravodajkyňa? (Reakcia z pléna.) Nie, nemôžete, pán minister reagoval v záverečnom slove. Pani spravodajkyňa nechce mať záverečné slovo. Prerušujem rokovanie o tomto bode programu. Pán minister, ďakujem za predloženie návrhov. A teraz by sme mali pokračovať návrhom rozpočtu Úradu pre dohľad nad zdravotnou starostlivosťou na roky 2016 až 2018 . Návrh je uverejnený ako tlač 1790 a spoločná správa výborov ako tlač 1790a. Vítam pani predsedníčku úradu Moniku Pažinkovú a poprosím ju, aby návrh uviedla. Nech sa páči, pani predsedníčka, máte slovo.
M. Mamojka, poslanec: (2010-03-05):
Ústavnoprávny výbor Národnej rady ako gestorský výbor k predmetnému vládnemu návrhu zákona podáva Národnej rade Slovenskej republiky podľa § 79 ods. 1 zákona Národnej rady o rokovacom poriadku spoločnú správu výborov Národnej rady Slovenskej republiky. Národná rada Slovenskej republiky uznesením z 2. februára 2010 č. 1872 pridelila vládny návrh zákona o európskom zatýkacom rozkaze na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady pre ľudské práva, národnosti a postavenie žien a výboru pre obranu a bezpečnosť. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Vládny návrh zákona o európskom zatýkacom rozkaze odporúčali Národnej rade Slovenskej republiky schváliť Ústavnoprávny výbor Národnej rady Slovenskej republiky uznesením č. 828 z 23. januára tohto roku. Ďalej Výbor Národnej rady Slovenskej republiky pre ľudské práva, národnosti a postavenie žien, a to uznesením č. 253 z 18. februára tohto roku. A Výbor Národnej rady Slovenskej republiky pre obranu a bezpečnosť, a to uznesením č. 320 z 23. februára 2010. Z uznesenia Ústavnoprávneho výboru Národnej rady Slovenskej republiky pod bodom III tejto správy vyplývajú pozmeňujúce a doplňujúce návrhy, ktoré sú v spoločnej správe pod bodom IV, a to v prílohe č. 1 v časti A sa pod slovami „miesto narodenia“ vkladajú slová „trvalý pobyt alebo známa adresa“. Ide v podstate o zosúladenie termínov, ak je s prílohou rámcového rozhodnutia. A po druhé v prílohe č. 1 v časti pod písm. i) sa slovo „meno“ nahrádza slovami „meno a priezvisko“ a slová „kontaktná osoba (titul, hodnosť a meno)“ sa nahrádzajú slovami „kontaktná osoba (titul, hodnosť a priezvisko)“. Ide o zosúladenie terminológie s prílohou rámcového rozhodnutia. Gestorský výbor odporúča o oboch hlasovať spoločne a tieto schváliť. Gestorský výbor na základe stanovísk výborov k vládnemu návrhu zákona v európskom zatýkacom rozkaze vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 zákona Národnej rady o rokovacom poriadku odporúča Národnej rade Slovenskej republiky vládny návrh zákona o európskom zatýkacom rozkaze schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady Slovenskej republiky o prerokovaní vládneho návrhu zákona o európskom zatýkacom rozkaze v druhom čítaní bola schválená uznesením Ústavnoprávneho výboru Národnej rady Slovenskej republiky z 1. marca č. 853. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4 a § 84 ods. 2, ako aj § 86 zákona o rokovacom poriadku Národnej rady Slovenskej republiky. Pán podpredseda, prosím, otvorte rozpravu.
M. Číž, podpredseda NR SR: (2008-02-14):
Slovo má pani poslankyňa Sabolová.
Kotleba, Marian, poslanec NR SR (2021-01-12):
Ďakujem za reakcie kolegom. Tak aspoň niektoré také, čo stoja za možno aspoň úsmevnú spomienku. Pán poslanec Stančík, ja neviem, vy niekedy by ste naozaj radšej mali mlčať, lebo buď ste nepočúvali, čo som hovoril, alebo to nechápete, alebo máte svoj film nejaký, ktorý sa zacyklil, ale ja to rozumiem. Proste ste ešte mladý, potrebujete čas. Pani poslankyňa Mierna, na vás len toľko, že ja som o nemocniciach nepovedal ani slovo, ani slovo. Neviem, odkiaľ ste na to prišli a skade ste vychádzali, ale všimol som si, že dnes tu v koalícii panuje nejaká filmová nálada. Máte väčšinou svoje vlastné filmy, niektorí. Pán poslanec Kazda, vy ste podobný prípad. Ja neviem, čo tam si dávate v tej SaS-ke, ale ja som nepovedal, že poslanci tu nie sú preto, že nechcú počúvať vystúpenia, ako ste vy interpretovali, ale preto, že, ale o tom, že rokujeme o tak dôležitej záležitosti, ako je predĺženie núdzového stavu, a je tu tak biedne málo koaličných poslancov. Tak si, prosím vás, nepleťte, nepleťte pojmy s dojmami. A, pán poslanec Krajčír, no, vy po tom, ako vaša strana je typická tým, tými lyžiarskymi strediskami, tak vy veľmi nemôžte k tejto veci nič hovoriť. A v podstate môžte šúchať nohami v tej vládnej koalícii a potom sa pokúšať vyviňovať z toho, že ste boli pri tom, keď sa ľuďom, keď sa ľuďom šlapalo po ich základných právach a keď sa pod touto vymyslenou zámienkou pripravovali o prácu.
Martinák, Ľuboš, poslanec NR SR (2013-03-21):
Pán predseda, v rozprave vystúpilo 11 poslancov. Páni poslanci Hrnčiar, Hrušovský a pán poslanec Csicsai navrhli, aby sa Národná rada Slovenskej republiky uzniesla podľa § 73 ods. 3 písm. b) na tom, že nebude pokračovať v rokovaní o tomto návrhu zákona. Pán predseda, dajte o tomto procedurálnom návrhu hlasovať.
Pellegrini, Peter, predseda NR SR (2024-01-17):
Pani poslankyňa Gažovičová.
M. Dzurinda, poslanec: (2007-04-13):
Pán podpredseda Národnej rady, jediné relevantné a veľmi zaujímavé, čo som si vo vašom vystúpení všimol, relevantné k bodu programu, je veta, že aj pán minister Jahnátek povedal, že čítal slová, ktoré nikdy nepovedal. Viete, čo navrhujem, no veď naozaj, má tú pásku, nech ju pustí, nech to všetci počujeme. Aj vy budete vedieť, aj ja budem vedieť, čo to vlastne pán minister Jahnátek povedal. Vedeli sme sa zhodnúť pri takej citlivej téme, ako bolo Kosovo, nech nám tú pásku pustí, nech ten rozhovor prehrá, všetci budeme vedieť jasne, čo povedal, a potom možno opäť nájdeme aj spoločnú reč.
Ďuriš Nicholsonová, Lucia, podpredsedníčka NR SR (2018-09-14):
Pán spravodajca? Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov a ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1005, návrh na jeho pridelenie na prerokovanie výborom je v rozhodnutiach pod č. 1054 a 1100. Teraz dávam slovo pani poslankyni Gaborčákovej, aby predmetný návrh zákona uviedla, nech sa páči.
P. Paška, predseda NR SR: (2008-03-26):
(Prestávka). (Po prestávke.)
Šeliga, Juraj, podpredseda NR SR (2020-04-23):
Pán poslanec Kotleba.
P. Hrušovský, predseda NR SR: (2003-10-21):
(Hlasovanie.) 147 prítomných, 76 za návrh, 66 proti, 4 sa zdržali, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona o zriadení Špeciálneho súdu. Otváram rozpravu. Pýtam sa prítomných pánov poslancov, či sa chce niekto prihlásiť do rozpravy k prerokúvanému vládnemu návrhu zákona ústne, keďže som nedostal písomné prihlášky. Konštatujem, že nie je to tak. Vyhlasujem rozpravu za skončenú. Pristúpime k hlasovaniu o návrhu zákona ako o celku s pozmeňujúcimi a doplňujúcimi návrhmi, ktoré sme schválili v druhom čítaní s odporúčaním, pán spoločný spravodajca?
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 140 prítomných, 116 za, 23 sa zdržalo, 1 nehlasoval. Konštatujem, že sme tento návrh schválili. Budeme pokračovať hlasovaním o bode 13 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 370/2019 o finančnej podpore činnosti cirkví a náboženských spoločností, tlač 511. Spravodajcom je pán poslanec Mažgút. Prosím, aby hlasovanie uvádzal. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 370/2019 Z. z. o finančnej podpore činnosti cirkví a náboženských spoločností , tlač 511.)
Glváč, Martin, podpredseda NR SR (2019-01-30):
Pán poslanec Dostál.
Zmajkovičová Renáta, podpredsedníčka NR SR (2012-07-31):
Takže na pána poslanca Figeľa.
B. Bugár, podpredseda NR SR: (2002-06-21):
Otváram rozpravu o tomto bode programu. Dostal som jedinú písomnú prihlášku, pána poslanca Osuského. Pán poslanec, nech sa páči, môžete vystúpiť v rozprave.
Hraško, Igor, poslanec NR SR (2014-11-08):
Ďakujem za slovo. Nuž, som pobúrený a zároveň zhnusený z tohto videa, z toho človeka, ktorého som tam videl. Áno, to video je zavesené na webe a už brúzda sociálnymi sieťami a každý, úplne každý človek, ktorý sa dostane na sociálnu sieť, sa určite k tomu videu dostal. Videl človeka, ktorého nominovala strana SMER do dozornej rady piešťanskej nemocnice. Človeka, ktorý má rozhodovať o chode tejto nemocnice. Má rozhodovať o tom, ako sa bude nemocnica správať ku svojim pacientom a ako im zabezpečí zdravotnú starostlivosť. No to je, snáď nemyslíte vážne? A čakal som, Igor, že na tvoj prejav sa tuná ozvú hneď dvaja moralisti, Jarjabek a Číž. Ale čo myslíš, prečo sa neozvali? Prečo tu Číž vôbec nie je, prečo tu nesedí, prečo teraz nekáže o morálke, o tom, ako sa má kto správať, kde ako má kto reagovať? No toto bola ukážka naozaj nádhernej reakcie na situáciu okolo predraženého cétečka v piešťanskej nemocnici. Takýchto ľudí si SMER nominuje do funkcií. A toto a toto sme odhalili, len jeden prípad, pretože sa tu odhalila korupcia a klientelizmus. Ktovie, koľko ďalších takýchto sedí na niektorých ďalších postoch? A ktovie, čo riadia, akú majú zodpovednosť a za koho? Takíto ľudia riadia náš štát? Takíto ľudia riadia osud našich občanov? No to je hnus. To je hnus. Takíto primitívi by tam vôbec nemali byť. A ktovie, či sa vôbec objavia ďalší. A možnože ich nájdeme. Budeme ich hľadať medzi nominantmi SMER-u a možnože to nebude ani ťažké. Stačí ísť po niektorých zmluvách, niečo naťuknúť a oni sa potom sami objavia, natočia takéto hulvátske video a sami sa prejavia. Toto je naozaj nechutné, akých SMER nominuje ľudí do dozorných rád a do funkcií.
Abrhan, Pavol, poslanec NR SR (2011-02-08):
Pán predsedajúci, prosím, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Jurinová, Erika, podpredsedníčka NR SR (2015-05-14):
Ďakujem pekne, pán minister Dávam slovo teraz spoločnému spravodajcovi z výboru pre verejnú správu a regionálny rozvoj, poslancovi Dušanovi Bublavému, aby informoval Národnú radu o výsledku rokovania výborov, aby odôvodnil návrh a stanovisko gestorského výboru.
Pčolinský, Peter, doterajší podpredseda NR SR (2023-10-25):
Pán poslanec Tomáš Szalay.
Laurenčík, Milan, podpredseda NR SR (2020-06-03):
Ďakujem. Na vaše vystúpenie neevidujem žiadnu faktickú poznámku. Vyhlasujem rozpravu za skončenú. Chcem sa spýtať, či chce zaujať stanovisko navrhovateľ. Nech sa páči.
Jurinová, Erika, podpredsedníčka NR SR (2015-11-20):
Dávam slovo spoločnému spravodajcovi, ktorého určil, z výboru pre sociálne veci poslancovi, pani poslankyni, a je tu, pánovi poslancovi Viliamovi Jasaňovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Suja, Miroslav, poslanec NR SR (2022-12-05):
Ďakujem za slovo. Tak prečo to predkladá pán poslanec Čepček, to sme počuli, takže k tomu sa už nemusíme vyjadrovať. A že majú problém, lebo potrebujú vládna koalícia podporu nejakého opozičného klubu, s tým sa dá, áno, súhlasiť, je to pravda. Je to také zaujímavé, keď sa spoja, takéto niečo nespojiteľné, lebo vlastne v podstate už len jeden opozičný klub oficiálne je, lebo pri SaS-ke nevieme, či je to opozícia, alebo koalícia, ste sa ešte nenašli. Dúfam, že čoskoro sa vyjadríte a nájdete sa. A čo sa týka zrýchlenia rokovacieho poriadku, veľmi tomu neverím, no ak sa vy neviete dohodnúť na podpore vlastných zákonov, tak môžu byť aj zmes dvoch klubov, aj tak sa to nezrýchli.
Sulík, Richard, predseda NR SR (2011-06-30):
Prosím, hlasujte teraz. (Hlasovanie.) Prítomných 146 poslancov, hlasovalo 144 za, 1 sa zdržal, 1 nehlasoval. Národná rada vyslovila súhlas s dohodou o voľnom obchode medzi Európskou úniou a Kórejskou republikou. Poprosím poslanca Alojza Přidala, ktorý uvedie hlasovanie v druhom čítaní o vládnom návrhu zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií (tlač 305). Nech sa, páči máte slovo. (Hlasovanie o vládnom návrhu zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov , tlač 305.)
Laššáková, Jana, podpredsedníčka NR SR (2014-06-26):
Pán minister, nech sa páči.
Číž, Miroslav, poslanec NR SR (2012-06-20):
Vážený pán predseda, vážené kolegyne, kolegovia, dovoľte, aby som vás informoval o priebehu rokovania o návrhu vo výbore pre kultúru a médiá. Výbor sa zaoberal prvýkrát návrhom na odvolanie riaditeľky Rozhlasu a televízie Slovenska na svojom zasadnutí dňa 12. júna 2012, vyslovil s týmto návrhom súhlas a odporučil Národnej rade, aby odvolala generálnu riaditeľku Rozhlasu a televízie Miloslavu Zemkovú v zmysle zákona, § 18 ods. 4 písm. c) zákona č. 532/2010 Z. z. o rozhlase a televízii, rovnako ako o zmene a doplnení niektorých zákonov v znení zákona č. 397/2011 Z. z. Na svojom ďalšom zasadnutí výbor dňa 19. júna ako gestorský schválil písomný návrh na odvolanie generálnej riaditeľky Rozhlasu a televízie Slovenska, určil mňa za spravodajcu výboru a predsedovi výboru Dušanovi Jarjabkovi uložil predložiť Národnej rade písomný návrh na odvolanie generálnej riaditeľky. V tejto súvislosti skupina piatich poslancov výborov, teda pán poslanec Krajcer, Abrhan, Kvasnička, Solymos, pani poslankyňa Vášáryová a pán poslanec Viskupič podľa § 52 ods. 5 zákona Národnej rady Slovenskej republiky č. 350/1996 Z. z., teda o rokovacom poriadku, uviedla nesúhlasné stanovisko, ktoré opiera o skutočnosť, že nie sú naplnené podmienky podľa § 18 ods. 4 písm. c) zákona č. 532/2010 Z. z., a teda podľa nich nie sú splnené zákonné dôvody na odvolanie. Toto nesúhlasné stanovisko je súčasťou predloženého materiálu a predpokladám, že sa k nemu ešte navrhovatelia v rozprave vyjadria. Na základe tohto Výbor Národnej rady pre kultúru a médiá navrhuje Národnej rade prijať uznesenie v tomto znení: Národná rada Slovenskej republiky podľa § 18 ods. 4 písm. c) zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení zákona č. 397/2011 Z. z. odvoláva generálnu riaditeľku Rozhlasu a televízie Slovenska Miloslavu Zemkovú z funkcie. Ďakujem vám za slovo, pán predseda.
Švantner, Dušan, poslanec NR SR (2011-05-24):
Ďakujem. Pani poslankyňa, ja mám tiež rôzne pocity. A poviem vám, že keď som v Maďarsku, tak sa cítim lepšie ako na južnom Slovensku, lebo pociťujem takisto nevraživosť na južnom území, a pritom som vo svojej vlasti. No a ešte by som chcel reagovať na to, čo ste povedali, že aký úbytok je Maďarov na Slovensku. Nemáme štatistiku, aký úbytok je Slovákov. Možnože je ešte aj percentuálne väčší, ako vy hovoríte. A ja sa bojím jedného, že tento zákon sa môže obrátiť aj proti nám, ale aj proti vám. Zrejme asi viete, čo tým myslím, lebo jedno etnikum bude mať určite oveľa väčší nárast, ako my spolu budeme mať úbytok. Ďakujem.
Laššáková, Ľubica, ministerka kultúry SR (2018-06-14):
To, že Matica slovenská je podporovaná zo štátu, to je pravda. Nemám vedomosť o tom, že by Matica slovenská úzko spolupracovala teda s touto organizáciou, ale v každom prípade, aby ste dostali vyčerpávajúcu odpoveď, tak preverím tieto informácie a môžeme sa o tom porozprávať v nasledujúcej hodine otázok.
Hrnčiar, Andrej, podpredseda NR SR (2018-05-28):
Pán poslanec Uhrík.
Majerský, František, poslanec NR SR (2024-10-23):
Ďakujem pekne. Prvé som ani nechcel reagovať, lebo ja naozaj neviem, čo tu dneska riešime, ale dobre. Pán Dostál, čiže ja som v strane KDH a keby som dnes v strane KDH skončil, tak som v kontrolnom výbore pre SIS a v zdravotníckom výbore, kde ma nominovala strana KDH. Zajtra by som skončil sám, lebo to miesto nepatrí mne Ferovi Majerskému, ale strane KDH, ktorá ma do toho no-mi-no-va-la. S pani Holečkovou bola normálna komunikácia. Boli tam dvaja podpredsedovia, ktorí sa s ňou normálne dohodli a ona s tým súhlasila. Čiže ja nerozumiem, že prečo strana SaS rieši vnútropolitickú situáciu strany KDH. Veď keď bude pani Holečková vo vašej strane alebo v nejakej inej, kľudne ju do sociálneho výboru nominujte. Ja s tým žiadny problém nemám a budem za to hlasovať. Veď je to vaša nominácia, ale tento výbor alebo členstvo vo výbore nepatrí nám, osobám, ale patrí strane KDH, ktorá uspela vo voľbách a má tu určitý počet mandátov a zastúpenie v jednotlivých výboroch. Hádam s týmto nebudeme sa predsa sporiť a riešiť hodinu, kto kde bude a nebude. Ďakujem.
Ďuriš Nicholsonová, Lucia, podpredsedníčka NR SR (2017-12-01):
Vyhlasujem možnosť prihlásiť sa k tomuto bodu ústne. Končím možnosť prihlásiť sa do rozpravy. Prihlásili sa ôsmi poslanci a poslankyne. Ešte predtým, ako dám slovo pani poslankyni Šebovej, o slovo požiadal v zmysle rokovacieho poriadku pán spravodajca. Nech sa páči.
Blanár, Juraj, podpredseda NR SR (2020-11-03):
Vážené pani poslankyne, vážení páni poslanci, naplnili sme rozpravu, týmto ju vyhlasujem za ukončenú. Chcem sa spýtať predkladateľa či predkladateľky, či chce vystúpiť v záverečnom slove. Áno, nech sa páči.
Jurinová, Erika, podpredsedníčka NR SR (2012-06-19):
Ďakujem, pán poslanec. S faktickými poznámkami sa prihlásili štyria poslanci. Uzatváram možnosť prihlásiť sa. Nech sa páči, pani Nachtmannová.
M. Číž, podpredseda NR SR: (2010-03-04):
Ideme teraz hlasovať o návrhu spravodajcu. Hlasujeme o prvých dvoch bodoch spoločnej správy. Prezentujeme sa, prosím, a hlasujeme. (Hlasovanie.) Prítomných 131 poslancov, za návrh 73 poslancov, proti 30 poslanci, zdržali sa 27 poslanci, 1 nehlasoval. Tieto prvé dva body spoločnej správy sme schválili.
Viskupič, Jozef, poslanec NR SR (2016-09-20):
Ďakujem, pán predsedajúci. Urobil som si viacero poznámok a vyjadrím sa k rozprave, ale predsa len mi jedna taká asi najdôležitejšia vec, ktorá sa, keďže si, pán poslanec, pán predseda kultúrneho výboru hovoril o áčku a béčku, tak ja by som povedal aj to C. Hovoril si, že ty vychádzaš z paradigmy a motta, že kto platí, ten rozhoduje. A ja hovorím alebo pýtam sa, kto platí dnes a ako, a ako rozhoduje? Rozmenené na drobné, štát sa dnes takmer z tretiny rozpočtu RTVS zúčastňuje na jeho financovaní a robí sa to latentne a skryto. Zmluva so štátom je de facto dodatok k dodatku. Je ich niekoľko, myslím, že už stoviek a toto nie je dobrý a obhájiteľný nástroj, ako financovať otvorene a transparentne médium verejnej služby. Už z tretiny dnes na základe zmluvy so štátom štát financuje RTVS a vôbec nehovoríme o štátnej telke. Stále hovoríme o médiu verejnej služby. Čo navrhujem ja, je zrušenie dvoch pilierov financovania, zmluvy so štátom, ako dodatky dodatkov a koncesionárskeho poplatku pri zachovaní viaczdrojového financovania nateraz, a to je vlastná činnosť, reklama, ktorá je doteraz umiestňovaná a nateraz 0,15 % z HDP, ktoré majú tvoriť rezortné peniaze ministerstva kultúry a majú byť preukazované na základe opory tohoto percenta voči HDP. Nie ako teraz, kde nemáme žiadnu oporu... (Prerušenie vystúpenia časomerom.)
Jurinová, Erika, podpredsedníčka NR SR (2014-09-25):
Pán poslanec, na vaše vystúpenie je jedna faktická poznámka. Uzatváram možnosť prihlásiť sa s faktickou. Nech sa páči, pán poslanec Bugár.
Zmajkovičová, Renáta, podpredsedníčka NR SR (2013-04-16):
Pán poslanec Abrhan.
P. Hrušovský, predseda NR SR: (2004-05-19):
(Hlasovanie.) 137 prítomných, za hlasovalo 99, proti bolo 5, zdržalo sa 30, nehlasovali 3. Návrh sme schválili. Prosím, ďalší návrh. M. Abelovský, poslanec: Zostáva nám ešte hlasovať o bodoch zo spoločnej správy, ktoré gestorský výbor odporúča neschváliť. Dajte, prosím, hlasovať o bodoch zo spoločnej správy 4, 5, 6 s odporúčaním gestorského výboru neschváliť.
Ďuriš Nicholsonová, Lucia, podpredsedníčka NR SR (2018-02-06):
Ďakujem veľmi pekne. Ako ste počuli, kolegyne, kolegovia, môžem skonštatovať, že Národná rada v opakovanej voľbe v tajnom hlasovaní zvolila Milana Blahu za člena Rady pre vysielanie a retransmisiu na funkčné obdobie do 16. februára 2023. Ďakujem veľmi pekne, pán overovateľ. A teraz poprosím, aby ste oznámili výsledky tajného hlasovania o návrhu na voľbu kandidátov na člena Regulačnej rady (842).